**MUNICIPIUL DEVA**

**DIRECȚIA ECONOMICĂ**

**SERVICIUL FINANCIAR, CONTABILITATE**

**Nr. înregistrare:**

**RAPORT DE SPECIALITATE**

1. la proiectul de hotărâre privind aprobarea bugetului general rectificat
2. al municipiului Deva pe anul 2022

Autoritățile administrației publice locale au competențe și responsabilități în elaborarea și aprobarea bugetelor locale, în condiții de echilibru bugetar, la termenele și potrivit prevederilor Legii nr.273/2006 privind finanțele publice locale, cu modificările și completările ulterioare și ale Legii nr.317/2021 a bugetului de stat pe anul 2022.

Din punct de vedere al analizei tehnico-economice, fundamentarea bugetului local al municipiului Deva pe anul 2022 s-a efectuat având în vedere principiul echilibrului bugetar, dimensionarea cheltuielilor stabilindu-se în strictă corelare cu posibilitățile reale de încasare a veniturilor bugetare.

Bugetul general al municipiului Deva pe anul 2022 se majorează cu suma de **1.452,00 mii lei,** astfel:

1. **Veniturile bugetului general sunt în sumă de 394.374,89 mii lei şi cuprind:**

* bugetul local al municipiului Deva, în sumă de 350.469,39 mii lei,
* bugetul instituţiilor publice şi activităţilor finanţate integral sau parțial din venituri proprii, în sumă 4.699,51 mii lei,
* bugetul creditelor interne al municipiului Deva, în sumă de 39.205,99 mii lei,

1. **Cheltuielile bugetului general sunt în sumă de 442.243,73 mii lei şi cuprind:**

* bugetul local al municipiului Deva, în sumă de 397.844,47 mii lei,
* bugetul instituţiilor publice şi activităţilor finanţate integral sau partial din venituri proprii, în sumă de 5.193,27 mii lei,
* bugetul creditelor interne al municipiului Deva, în sumă de 39.205,99 mii lei.

**Bugetul local al municipiului Deva pe anul 2022 se majorează cu suma de 1.452,00 mii lei la indicator 11.02.02 ”Sume defalcate din TVA pentru finanțarea cheltuielilor descentralizate la nivelul comunelor, orașelor, municipiilor, sectoarelor si Municipiul București”.**

În baza Hotărârii Guvernului nr.185 din 10 februarie 2022, pentru alocarea unei sume din Fondul de rezervă bugetară la dispoziţia Guvernului, prevăzut în bugetul de stat pe anul 2022, pentru unele unităţi/subdiviziuni administrativ-teritoriale şi repartizarea acesteia pe unităţi/subdiviziuni administrativ-teritoriale în vederea finanţării Programului-pilot de acordare a unui suport alimentar pentru preşcolarii şi elevii din 150 de unităţi de învăţământ preuniversitar de stat, a fost alocată, din sume defalcate din taxa pe valoarea adăugată, suma de 1.452.000 lei pentru acordarea suportului alimentar. Unitatea de învățământ care beneficiază de prevederile O.U.G. nr.91/2021 este Liceul Tehnologic Energetic ”Dragomir Hurmuzescu” Deva.

Ordonanța de urgență a Guvernului nr.91/2021, privind aprobarea continuării Programului-pilot de acordare a unui suport alimentar pentru preşcolarii şi elevii din 150 de unităţi de învăţământ preuniversitar de stat prevede faptul că în anul școlar 2021-2022, în perioada desfășurării cursurilor, preșcolarii și elevii din cele 150 de unități de învățământ preuniversitar de stat, denumite în continuare unități – pilot, li se acordă, cu titlul gratuit, un suport alimentar constând într-un pachet alimentar sau într-o masa caldă pe zi, în limita unei valori zilnice de 10 lei/beneficiar, inclusiv taxa pe valoarea adăugată.

Limita valorică de 10 lei/zi, inclusiv taxa pe valoarea adăugată cuprinde prețul produselor, cheltuielile de transport, de distribuție și de depozitare a acestora, după caz.

Având în vedere:

* adresa **Agenției Naționale de Administrare Fiscală – Direcția Generală Regională a Finanțelor Publice Timișoara – Administrația Județeană a Finanțelor Publice Hunedoara – Activitatea de Trezorerie și contabilitate publică – Serviciul Sinteza și asistența elaborării și execuției bugetelor locale** nr. HDG\_STZ 3216/18.02.2022, înregistrată la registratura instituției sub nr. 22-18253-PDV/18.02.2022, în baza căreia, în conformitate cu prevederile art.1 din H.G. nr. 185/2022, ale adresei Ministerului Finanțelor Publice - Direcția generală de sinteză a politicilor bugetare nr.462700/18.02.2022 și ale adresei Inspectoratului Școlar Județean Hunedoara nr.428/14.02.2022, se comunică suplimentarea sumelor defalcate din taxa pe valoarea adăugată pentru finanțarea cheltuielilor descentralizate la nivelul comunelor, orașelor, municipiilor, sectoarelor și municipiului București pe anul 2022 din Fondul de rezervă bugetară la dispoziția Guvernului, prevăzut în bugetul de stat pe anul 2022 și repartizarea acesteia bugetului local al unităților/subdiviziunilor administrativ-teritoriale prevăzute în anexa care face parte integrantă din hotătârea menționată, pentru finanțarea Programului-pilot de acordare a unui suport alimentar pentru preșcolarii și elevii din 150 unități de învățământ preuniversitar de stat, în semestrul al II-lea al anului școlar 2021 – 2022;
* adresa **Clubului Sportiv Municipal Deva nr.173/17.02.2022**, înregistrată la registratura instituției sub nr. 22-17837-PDV/18.02.2022, prin care solicită virarea de credite bugetare în cadrul capitolului 67.02. ”Cultură, recreere și religie”, subcapitol 67.05.01. ”Sport”, titlul 20 ”Bunuri și servicii”, astfel: suplimentarea art./alin. 20.30.03. ”Prime de asigurare non-viața” cu suma de 3,00 mii lei, diminuarea art./alin. 20.30.30. ”Alte cheltuieli cu bunuri și servicii” cu suma de 3,00 mii lei;
* adresa **Liceului Tehnologic Energetic Dragomir ”Hurmuzescu” Deva** nr. 729/21.02.2022, înregistrată la registratura instituției sub nr. 22-18522-PDV/21.02.2022, prin intermediul căreia se solicită virarea de credite bugetare în cadrul aceluiași capitol, respectiv la cap.cap.65.02. ”Învățământ”, subcapitol 65.04.02.01. ”Învățământ secundar inferior”, titlul 20 ”Bunuri și servicii”, astfel: diminuarea art./alin. 20.01.03. ”Încălzit, iluminat și forță motrică” cu suma de 13,00 mii lei, majorarea art./alin. 20.05.30. ”Alte obiecte de inventar” cu suma de 10,00 mii lei și suplimentarea art./alin. 20.06.01. ”Deplasări interne, detașări, transferări” cu suma de 3,00 mii lei;
* adresa **Liceului Tehnologic Energetic Dragomir ”Hurmuzescu” Deva** nr. 732/21.02.2022, înregistrată la registratura instituției sub nr. 22-18542-PDV/21.02.2022, prin intermediul căreia se solicită modificarea listei de investiții, finanțată din venituri proprii, în sensul eliminării poz.1 - ”Strung CNC pe 2 axe TheCoolTool/UNIMAT CNC Lathe” cu suma de 21,20 mii lei și a poz.2 - ”Masina de frezat CNC pe 3 axe TheCoolTool/UNIMAT CNC Axis Mill” cu suma de 28,78 mii lei și introducerea unei poziții noi ”Autoturism Dacia Spring Electric” cu suma de 49,98 mii lei;

Raportat la cele enunțate mai sus, la partea de cheltuieli, pe capitole si subcapitole, se produc următoarele modificări:

* **cap.65.02.** ”Învățământ”, subcapitol 65.04.02.01. ”Învățământ secundar inferior”, titlul 20 ”Bunuri și servicii”, se diminuează la art./alin. 20.01.03. ”Încălzit, iluminat și forță motrică” cu suma de 13,00 mii lei, se majorează la art./alin. 20.05.30. ”Alte obiecte de inventar” cu suma de 10,00 mii lei și se majorează la art./alin. 20.06.01. ”Deplasări interne, detașări, transferări” cu suma de 3,00 mii lei, iar titlul 57 ”Asistență socială”, se majorează cu suma de 1.452,00 mii lei;
* **cap.67.02.** “Cultură, recreere și religie”, subcapitol 67.05.01. ”Sport”, titlul 20 ”Bunuri și servicii”, se suplimentează art./alin. 20.30.03. ”Prime de asigurare non-viața” cu suma de 3,00 mii lei, se diminuează art./alin. 20.30.30. ”Alte cheltuieli cu bunuri și servicii” cu suma de 3,00 mii lei.

Din **punct de vedere economic** sunt incidente şi aplicabile prevederile art.19 din Legea finanțelor publice nr.273/2006, cu modificările și completările ulterioare, potrivit cărora:

*” Aprobarea şi rectificarea bugetelor*

*(1) Bugetele locale şi celelalte bugete prevăzute la art. 1 alin. (2) se aprobă astfel:*

*a) bugetele locale, bugetele împrumuturilor externe şi interne şi bugetele fondurilor externe nerambursabile, de către consiliile locale ale comunelor, oraşelor, municipiilor, sectoarelor, judeţelor şi de Consiliul General al Municipiului Bucureşti, după caz;*

*b) bugetele instituţiilor publice, de către consiliile prevăzute la lit. a), în funcţie de subordonarea acestora.*

*(2) Pe parcursul exerciţiului bugetar, autorităţile deliberative pot aproba rectificarea bugetelor prevăzute la alin. (1) lit. a) şi b), în termen de 30 de zile de la data intrării în vigoare a legii de rectificare a bugetului de stat, precum şi ca urmare a unor propuneri fundamentate ale ordonatorilor principali de credite. Rectificărilor bugetelor locale li se vor aplica aceleaşi proceduri ca şi aprobării iniţiale a acestora, cu exceptia termenelor din calendarul bugetar.”*

Au fost respectate prevederile Ordinului Ministrului Finanțelor Publice nr.1954/2005 pentru aprobarea Clasificatiei indicatorilor privind finanţele publice, cu modificările și completările ulterioare.

Au fost respectate prevederile Legii nr.317/2021 privind bugetul de stat pe anul 2022.

**Din punct de vedere economic proiectul de hotărâre îndeplineşte condiţiile legale pentru a fi supus dezbaterii şi aprobării Consiliului local.**

Reținând prevederile Hotărârii Consiliului local al municipiului Deva nr.43/10.02.2022, privind aprobarea bugetului general de venituri și cheltuieli al Municipiului Deva pe anul 2022 și a estimărilor pentru anii 2023-2025;

În considerarea prevederilor art. 19, ale art.20 alin.(1) litera c), art. 49 alin.(5) și alin.(6) din *Legea nr. 273/2006 privind finanțele publice locale*, cu modificările şi completările ulterioare, ale Legii nr.317/2021 a bugetului de stat pe anul 2022;

În conformitate cu prevederile art. 129 alin.(2) lit.b), alin.(4) lit.a), ale art.139 alin. (3) lit. a) şi art. 196 alin.1 litera a) din *Ordonanţa de urgentă nr. 57/2019 privind Codul Administrativ, cu modificările și completările ulterioare,* apreciem că proiectul de hotărâre privind rectificarea bugetului general al Municipiului Deva pe anul 2022 poate fi supus dezbaterii și aprobării Consiliului local al municipiului Deva.

**Direcţia juridică și administrație publică locală Director executiv Direcția economică**

Oana Diana Mura Claudia Maria Stoica